# อรรคพันธ์ นะมาตร์
อรรคพันธ์ นะมาตร์ (28 มกราคม พ.ศ. 2528 – 21 กันยายน พ.ศ. 2567) ชื่อเล่น อ๋อม เป็นอดีตนักแสดงชาวไทย สังกัดช่อง 7HD มีชื่อเสียงจากละครเรื่อง พระจันทร์ลายพยัคฆ์ ซึ่งทำให้เขาได้รับรางวัลโทรทัศน์ทองคำ สาขานักแสดงสมทบชายดีเด่น

 ประวัติ 
อรรคพันธ์ นะมาตร์ เกิดเมื่อวันที่ 28 มกราคม พ.ศ. 2528 ที่เขตวัฒนา กรุงเทพมหานคร เป็นบุตรของสุพงศ์ นะมาตร์ กับ อมรถนอม นะมาตร์ เป็นบุตรคนโตจากพี่น้องจำนวน 2 คน สำเร็จการศึกษาระดับประถมศึกษาที่โรงเรียนดาราคาม ระดับมัธยมศึกษาที่โรงเรียนสาธิตมหาวิทยาลัยรามคำแหง และระดับปริญญาตรีที่คณะนิเทศศาสตร์ มหาวิทยาลัยกรุงเทพ สาขาโฆษณา

อรรคพันธ์เริ่มอาชีพในการวงการบันเทิงด้วยการถ่ายโฆษณา มิวสิกวิดีโอ จากนั้นได้แสดงละครเรื่องแรกในบทสมทบ ในเรื่อง รักซ่อนแค้น ทางช่อง 3 และรับบทตัวรองและบทร้าย จากนั้นได้รับบทเด่นเรื่องแรกเรื่อง พระจันทร์ลายพยัคฆ์ ทางช่อง 7 จนได้รับรางวัลโทรทัศน์ทองคำ สาขานักแสดงสมทบชายดีเด่น ต่อมารับบทพระเอกครั้งแรกในเรื่อง สาวใช้ไฮเทค ของดาราวิดีโอ โดยแสดงคู่กับวรัทยา นิลคูหา และเริ่มเป็นที่รู้จักจากบทหลวงอัครเทพวรากร ในละคร ทวิภพ ต่อมาในปี พ.ศ. 2560 ได้ร่วมแสดงในซีรีส์ "ภารกิจรัก" เรื่อง ราชนาวีที่รัก รับบทเป็น เรือเอกจิรวัติ สุกปลั่ง สำหรับละครเรื่องสุดท้ายในชีวิตของเขาก่อนที่จะเสียชีวิตคือละครเรื่อง สัจจะในชุมโจร (เสือสั่งฟ้า 3)

อรรคพันธ์ได้จดทะเบียนสมรสกับ ดาเรีย เชฟรุก ชาวโปแลนด์ เมื่อ 26 มีนาคม พ.ศ. 2567 พร้อมกับวางแผนจะจัดงานมงคลสมรสในวันที่ 26 มีนาคม พ.ศ. 2568 ที่ประเทศไทย นอกจากนี้ยังวางแผนจะจัดงานมงคลสมรสที่ประเทศโปแลนด์อีกด้วย 

การเสียชีวิต
ในปี พ.ศ. 2565 อรรคพันธ์เริ่มมีอาการป่วย ก่อนตรวจพบว่าเป็นมะเร็งบริเวณกล้ามเนื้อหัวใจ โดยเข้ารับการผ่าตัดเมื่อเดือนมกราคม พ.ศ. 2566 และเข้ารับการรักษาอย่างต่อเนื่องเป็นระยะ ก่อนจะเสียชีวิตลงอย่างสงบเมื่อวันที่ 21 กันยายน พ.ศ. 2567 เวลาประมาณ 21:54 น. ที่โรงพยาบาลคามิลเลียน ประกอบพิธีสวดอภิธรรมที่วัดธาตุทอง พระอารามหลวง เคลื่อนร่าง อ๋อม อรรคพันธ์ ขึ้นเมรุ สุดเศร้าภรรยาถือรูปพระเอกดัง น้องสาว-แม่ร่วมพิธี  และประกอบพิธีฌาปนกิจเมื่อวันที่ 28 กันยายน 

 ผลงาน 
 ละครโทรทัศน์ 
ปี พ.ศ. เรื่อง บทบาทออกอากาศ 2551  รักซ่อนแค้น  ธันวา  ช่อง 3 เจ้าหญิงลำซิ่ง  เจ้าชายภาสกร ช่อง 7 2552  มนต์รักข้าวต้มมัด  ลายไท ช่อง 3  สะใภ้ไกลปืนเที่ยง  ร.ต.อ. ภัทร 2553  พระจันทร์ลายพยัคฆ์   วายุ เพลงดำรงชัย ช่อง 7  สาวใช้ไฮเทค นล รัศมีมาน 2554  บันไดดอกรัก ธูป / เทียน ทวิภพ   หลวงอัครเทพวรากร (เทพ) 2555 ชิงนาง   ภูผา แสนสมุทร อุบัติเหตุ   อารุม รักออกอากาศ  คุณากร มหาศักดิ์ไพศาล / ขุนทอง ช่อง 3 2556  วันนี้ที่รอคอย  เจ้าชายน่านปิงนรเทพ  จ้าวซัน ช่อง 7 2557  เจ้าสาวสลาตัน  ชานนท์ เลิศวิริยะ (นนท์) ยมบาลเจ้าขา  เรือรบ  (รับเชิญ) หัวใจเถื่อน  ราช รัชภูมิ  ภาคย์ พิชิตพงษ์  หม่อมเจ้าคทาเทพ ทวยไท (พ่อของภาคย์) รักเต็มบ้าน  ฉลามเสือ  (รับเชิญ)  2558  ดั่งสวรรค์สาป  กานต์กมล (กานต์) รักเร่   รามิล รณลักษณ์ 2559  อตีตา  เมืองใจ ลูกไม้ไกลต้น  ชานนท์ เกียรติชัย (นนท์) 2560  เหนี่ยวหัวใจสุดไกปืน  เรือเอก จิรวัติ สุกปลั่ง (ต้นกล้า) มือปราบเจ้าหัวใจ ราชนาวีที่รัก ยึดฟ้าหาพิกัดรัก ละอองดาว   กรกฎ เบญจรงค์ (กฎ) 2561  แม่อายสะอื้น  ทรงพล ทรงอักษร (พล) นางทิพย์  ภาธร สีหมนตรี (ปัจจุบัน)  ออกญาพิชิตแสนพล (มิ่ง) (อดีต) 2562  เรือมนุษย์  ดัมพ์ พงษ์สุภาพ อินทรีแดง  โรม ฤทธิไกร  อินทรีแดง / สิงห์  2563  เงาบุญ  วรชน 2564  เพลิงปริศนา  ทยากร วีราทร (ท็อป) 2565  สัจจะในชุมโจร (เสือสั่งฟ้า 3)  ราชันย์  เสือเดช  อัครเดช

 ละครเฉลิมพระเกียรติ 
ปี เรื่อง บทบาทช่อง 2557 ละครเฉลิมพระเกียรติ เรื่อง ศรีวรรณ สตรีที่โลกลืม  หมื่นโลกนคร ช่อง 5 2559  ละครเฉลิมพระเกียรติชุด  ใต้ร่มพระบารมีเรื่อง เพียงพอที่พอเพียง  นายสัตวแพทย์วีรยศ ช่อง 7

 ภาพยนตร์ 
ปี เรื่อง บทบาทคู่กับ 2553  นาคปรก หมวดเจต 2555  Fear Me Not  - 2556  Coffee Please แก้วนี้หัวใจสั่น  หนุ่มวรรณิการ์ พุดชั่ง 2557  ผีทวงคืน  ร.ต.อ.ชูชาติ

 ละครเวที 
 มหาชาติ มหาบุรุษ รับบทเป็น พระเวสสันดร
 เทิดราชัน เกริกฟ้า ก้องสกล
 ธ บันดาลแผ่นดินทอง รับบทเป็น พระมหาชนก (2559)
 งานมหาทานบารมีประเพณีบุญผะเหวดร้อยเอ็ด รับบทเป็น พระเวสสันดร (2559)

 เพลง 
พ.ศ.  เพลง  ร้องร่วมกับ  หมายเหตุ 2554  บันไดดอกรัก  พีชญา วัฒนามนตรี  ประกอบละคร บันไดดอกรัก 2556  มีไหมใครสักคน  ร้องเดี่ยว  ประกอบละคร วันนี้ที่รอคอย 2557  ร้ายหรือรัก  อุษามณี ไวทยานนท์  ประกอบละคร เจ้าสาวสลาตัน 2559  ทำไมต้องเธอ  ร้องเดี่ยว  ประกอบละคร ลูกไม้ไกลต้น 2560  ภารกิจรัก  ศุกลวัฒน์ คณารศ  ศรัณย์ ศิริลักษณ์  มิกค์ ทองระย้า  ประกอบละครชุด ภารกิจรัก ละอองดาว  ร้องเดี่ยว  ประกอบละคร ละอองดาว เกินคำพูดใดๆ  ศุกลวัฒน์ คณารศ  ศรัณย์ ศิริลักษณ์  มิกค์ ทองระย้า  ภัทรเดช สงวนความดี  กฤตฤทธิ์ บุตรพรม  ธันวา สุริยจักร ช่อง 7 ก้าวเข้าสู่ปีที่ 51 2563  มองเห็นแต่ไม่ได้ยิน  ศิริศิลป์ โชติวิจิตร  โปรเจกต์พิเศษ Secre7 Room

 มิวสิกวิดีโอ 
 "แกงคั่วกลางกรุง" เพลงโดย ต๊ะ กิตติศักดิ์ ไชยชนะ
 "นาฬิกาตาย" เล่นMV คู่กับ ฐิตินันท์ สุวรรณถาวร
 "แค่หลับตา" เล่นMV คู่กับ ฐิตินันท์ สุวรรณถาวร
 "ปลายทางของความคิดถึง"
 "รักนอกเครื่องแบบ" เล่นMV คู่กับ อัญรินทร์ ธีราธนันพัฒน์
 "รักกันไว้เถิด" 
 "ปั่นจักรยาน (Bike for Dad)"
 "มองเห็นแต่ไม่ได้ยิน" เพลงโดย อ๋อม อรรคพันธ์ x KWANG ABNORMAL
ุ

 รางวัล 
 ปี 2552 โอเคอวอร์ด 2009 สาขาสุดยอดหนุ่มฮอตแห่งปี
 ปี 2553 สยามดาราสตาร์อวอร์ด 2010 สาขาหนุ่มเจ้าเสน่ห์ จากละครเรื่อง พระจันทร์ลายพยัคฆ์
 ปี 2553 ทีวีอินไซด์ ฮอท อวอร์ด 2010 สาขาเซ็กซี่ชาย HOT แห่งปี
 ปี 2553 เซเวนทีนชอยส์อวอร์ด 2010 สาขานักแสดงนำชายยอดนิยม
 ปี 2553 สตาร์ชอยส์ อะวอร์ดส สาขากล้ามแขนหน้าหนุน
 ปี 2554 เอ็มไทยท็อปทอล์กอะเบาต์ 2011 สาขานักแสดงชายที่ถูกกล่าวถึงมากที่สุด จากละครเรื่อง พระจันทร์ลายพยัคฆ์
 ปี 2554 รางวัลโทรทัศน์ทองคำ ครั้งที่ 25 สาขาดาราสนับสนุนชายดีเด่น จากละครเรื่อง พระจันทร์ลายพยัคฆ์ 
 ปี 2554 ทีวีพูลสตาร์ปาร์ตี้อวอร์ดส์ สาขาพระเอกขวัญใจชาวสีม่วง
 ปี 2554 รางวัลผู้ใช้ภาษาไทยดีเด่น ด้านการแสดง เนื่องในวันภาษาไทยแห่งชาติ จากมหาวิทยาลัยรามคำแหง
 ปี 2555 รางวัลศิลปินชายดีเด่นด้านวัฒนธรรมไทย-จีน จากงานสถานีโทรทัศน์ไทย-จีน TCCT 
 ปี 2555 เอ็มไทยท็อปทอล์กอะเบาต์ 2012 สาขานักแสดงชายที่ถูกกล่าวถึงมากที่สุด จากละครเรื่อง ทวิภพ
 ปี 2556 รางวัลเพชรราช สาขา The Miracle Give and Share Thailand Award
 ปี 2557 ศิลปินต้นแบบพัฒนาสังคม พิธีเปิดโครงการเติมพลังรักเชิดชูเกียรติลายน้ำทอง กรมพัฒนาสังคมและสวัสดิการ
 ปี 2558 รางวัลพระกินรี คนดี คิดดี สังคมดี ตามรอยพระยุคลบาท 
 ปี 2559 รางวัลเนตรนาคราช สาขาศิลปินนักแสดงผู้บำเพ็ญประโยชน์เพื่อสาธารณะกุศลดีเด่น
 ปี 2559 รางวัลทูตพระพุทธศาสนาประจำวันมาฆะบูชา ประจำปี 2559
 ปี 2559 รางวัลดาวเมขลา สาขานักแสดงนำชายเจ้าบทบาท 
 ปี 2559 รางวัลหนึ่งปณิธานความดีถวายราชินีศรีแผ่นดิน สาขาลูกกตัญญู
 ปี 2559 รางวัลเชิดชูเกียรติ "ผู้ทำคุณประโยชน์ดีเด่นแก่เยาวชน" ประเภทศิลปินดารา นักแสดง ประจำปีพุทธศักราช 2559
 ปี 2559 รางวัลเกียรติยศ "ตาชั่งทอง" บุคคลสงเคราะห์ดีเด่นยอดเยี่ยมแห่งปี ประจำพุทธศักราช 2559
 ปี 2560 รางวัล "ลูกกตัญญูแห่งปี Best of Piety" ประจำปีพุทธศักราช 2560 โดย  หนังสือพิมพ์เดลิมิเร่อร์ นิว ร่วมกับมูลนิธิตันบุญ วิสาขา
 ปี 2561 ดาราอินไซด์ทีวี อวอร์ด ครั้งที่ 3 สาขานักแสดงนำชายยอดเยี่ยมแห่งปี จากละครเรื่อง ละอองดาว
 ปี 2565 รางวัลมณีเมขลา ครั้งที่ 3 ดาราชายเจ้าเสน่ห์
 เข้าชิงรางวัล 
 ปี 2553 เข้าชิงรางวัลทีวีอินไซด์ ฮอท อวอร์ด 2010  สาขาดาวรุ่งชาย HOT แห่งปี 
 ปี 2553 เข้าชิงรางวัล สยามดารา สตาร์ส อวอร์ด 2010 สาขาจอมขโมยซีน จากละครเรื่อง พระจันทร์ลายพยัคฆ์
 ปี 2553 เข้าชิงรางวัลท็อปอวอร์ด 2010 สาขาดารานำชายยอดเยี่ยม จากละครเรื่อง สาวใช้ไฮเทค
 ปี 2556 เข้าชิงรางวัลโทรทัศน์ทองคำ ครั้งที่ 27 สาขาดารานำชายดีเด่น จากละครเรื่อง ชิงนาง
 ปี 2560 เข้าชิงรางวัลนาฏราช ครั้งที่ 8 สาขานักแสดงนำชายยอดเยี่ยม จากละครเรื่อง อตีตา